Anne Cathrine Toller

Anne Cathrine Toller (1666–1720) var en norsk kvinne, søster til godseieren Karen Toller.  

Hun var datter av assesor i Overhoffretten  Niels Toller den yngre (ca. 1624–1676) og Kirsten Andersdatter Tonsberg (1637–1701).. Den 6. mai 1684 giftet hun seg i Tønsberg med offiser, senere generalløytnant Hans Ernst von Tritzschler. Toller brakte en betydelig formue med seg inn i ekteskapet.

I 1715, midt under krigen med Sverige, meddelte hun sin mann at hun måtte reise til kurbad i nabolandet for sin helses skyld. Med på reisen tok hun sin manns sekretær. De lot seg innlosjere på slottet i Stockholm, hvor hun blant annet skal ha spillet kort med dronningen. Etter noen tid vendte de tilbake til Norge. Da besøket hadde foregått på et tidspunkt hvor Danmark-Norge lå i krig med nabolandet, vakte det mistenksomhet, hvorfor sekretæren og flere medreisende ble avhørt ved hjemkomsten. Ingen beviser kom frem som kunne skade Toller, til gjengjeld ble hennes mann såvel som svogeren, Caspar Herman Hausmann dimittert i nåde. 

Med generalløytnanten hadde hun flere barn, heriblant: 
 Margrethe Cathrine von Tritzschler (1687–1702), gift med generalløytnant Barthold Heinrich von Lützow
 Anna Marie von Tritschler (1690–1719), gift med etatsråd Frederik Vilhelm Gabel (1682–1732)

Etter ektemannens død, giftet hun seg på ny, denne gang med oberst Johan Henrik Garmann (ca. 1664–1748). Paret residerte som rike folk på Hovin og eide en rekke av de beste gårdene i Aker. Hun døde i 1724 hvoretter hennes lik ble nedsatt i kjelleren i Christiania kirke og senere flyttet til Aker kirke.

Referanser 

Norske godseiere